Patricia Pranke

ပက်ထရစ်ရှာ ဟယ်လီနာ လူးကပ်စ် ပရန်ကေဂှ် ဒှ်အစာချူသုတေသန ဆဲလ်မဇၞော်မောဝ် နကဵုဇြဟတ် (stem cell) ကေုာံ ပရော်ဖေတ်ဆာ ပ္ဍဲ တက္ကသိုလ် ဖေဒရယ် ရိဝ် ဂရန်ဒေ ဒဝ် သူလ် (ဖက်ဒရယ်တက္ကသိုလ်လ်လိုက် ရီယိုဂရန်ဒေဒိုဆူလ်) ရ။[၁][၂] အကြာ သၞာံ ၂၀၀၃ ကဵု ၂၀၀၅ ဂှ် ပရန်ကေဂှ် ဒှ်မၞိဟ်အစာသုတေသန ၜါတၠ၊ မဒုင်ရုဲစှ် နကဵုအလဵုအသဳဖေဒရယ် ဍုင်ဗရာဇြေလ် သွက်ဂွံချူ သၞောဝ်ဇဳဝဂီုကၠီု နာယ်ဝ် (Biosafety Law) သွက်ဂွံ ထိင်ဒဝ် အုပ်ဓုပ် သုတေသန ပရူ ဆဲလ်မဇၞော်မောဝ် နူကဵုကောန်မၞိဟ် ပ္ဍဲဍုင်ဗရာဇြေလ်ရ။

ပရန်ကေဂှ် ကလိဂွံ တဆိပ်တြာဘာ ပညာဂဥုဲ ကေုာံ ဇဳဝဓါတု (၁၉၉၀) နူကၠအ်ဘာ တက္ကသိုလ်လ် ဖေဒရယ် သန်တာ မာရိယာ (UFSM)၊ တုဲပၠန် မဟာဝိဇ္ဇာ ပညာဂဥုဲ (၁၉၉၄) နူကၠအ်ဘာ တက္ကသိုလ်လ် ဖေဒရယ် သန်တာ မာရိယာ (UFSM)၊ တုဲပၠန် မဟာဝိဇ္ဇာ ပညာဂဥုဲ (၁၉၉၄) နူ တက္ကသိုလ်လ် ရာဇဌာနီ ကေမ်ပဳနာသ် (UNICAMP)၊ ဂွံတဆိပ်တြာပါရဂူ ပညာဗဳဇ ကေုာံ ဇဳဝမောလေကူလာ (၂၀၀၂) နူ တက္ကသိုလ်လ် ဖေဒရယ် ရိဝ် ဂရန်ဒေ ဒဝ် သူလ် (UFRGS) / နျူးယောက် ဗလုဒ် သေန်တာ (New York Blood Center) - အမေရိကာန် - တုဲပၠန် ပါရဂူကဆံင်မြမောဝ် နူ တက္ကသိုလ်လ် ဖိလိပ္ပ် မာရ်ဘူရ်ဂ် (Philipps-Universität Marburg)၊ ဍုင်ဂျာမာနဳ၊ ပ္ဍဲကဏ္ဍ မစကာ နဲကဲနာန်နဝ်တေခနဝ်လဝ်ဂျဳ သွက်ဂွံခၞံဗဒှ် ယန္တရာဇဳဝတြာ (tissue engineering) နကဵု မတဵုဇၞော်မောဝ် ဆဲလ်မဇၞော်မောဝ် (stem cells) ပ္ဍဲ မုဒ်နာန်နဝ်ဝါယာ (nanofiber molds) သွက်ဂွံ ကလေင်ခၞံဗဒှ် အင်္ဂါ (organs) ကေုာံ တြာဇဳဝ (tissues) တအ်ရ။[၁]

ပ္ဍဲအရာမချူသုတေသနဂှ် ညးကၠောန်ဗ္ၚ ပ္ဍဲကဏ္ဍ ဟီမေတဝ်လဝ်ဂျဳ (ပညာသှ်ေၚြဟ်ဆီ) ကေုာံ ဆဲလ်မဇၞော်မောဝ် ပ္ဍဲတဝ်ပဳတ်သၟဝ်ဏအ်ရ။ ဆဲလ်မဇၞော်မောဝ်၊ ဆီနူကြိုအ်ဂဝ် (အိန္ဒြ ကောန်ၚာ်တြေမ်)၊ နာန်နဝ်တေခနဝ်လဝ်ဂျဳ (နဲကဲပစူပရး ကေုာံ အနုမတ်)၊ နာန်နဝ်မေဒိသိန် (ဂဥုဲနာန်နဝ်)၊ ရေဂျေန်နရေတိပ် မေဒိသိန် (ပညာဂဥုဲ မကလေင်လဟဵုဗဒှ်ကယျိုင်ကယျဝ်)၊ တိသျူအေန်ဂျေန်နဳယာရင် (ယန်တြာဇဳဝ မခၞံဗဒှ် တြာဇဳဝ) ကေုာံ အင်္ဂါစက္ကာရ (အင်္ဂါမခၞံဗဒှ်) တအ်ရ။[၁]

နူသၞာံ ၁၉၉၅ ဂှ် ညးကၠောန်ကၠုင် နဒဒှ် အစာဘာ ကေုာံ ညးအုပ်ကာ ဓါတ်ခွဲဗစာရဏာ ဟီမေတဝ်လဝ်ဂျဳ ကေုာံ ဆဲလ်မဇၞော်မောဝ် ပ္ဍဲ ဌာနဗေဒပညာဂဥုဲ (Faculty of Pharmaceutical Sciences) တက္ကသိုလ်လ် ဖေဒရယ် ရိဝ် ဂရန်ဒေ ဒဝ် သူလ် (UFRGS) ရ။[၁]

ပ္ဍဲဍုင်ဗရာဇြေလ်ဂှ် ပရန်ကေဂှ် ဒှ်မၞိဟ် အစာချူသုတေသန မပ္တန်လဝ်ဂၠံင်တြာပၠတမ်အလန် ပ္ဍဲအရာ မစဳစေတ်လ္ၚတ် ဆဲလ်မဇၞော်မောဝ် မစပ်ကဵု နာန်နဝ်တေခနဝ်လဝ်ဂျဳ သွက် ဂကောံဂၠးတိ ယန်တြာဇဳဝ ကေုာံ ပညာဂဥုဲ မကလေင်လဟဵုဗဒှ်ကယျိုင်ကယျဝ် (Tissue Engineering and Regenerative Medicine International Society - TERMIS) ရ။[၁]

ညးကေၚ်ကေတ်လဝ်တာလျိုင် နဒဒှ် ညးတာလျိုင်လုပ်ဂကောံ ဂကောံအုပ်ကာ TERMIS - AMERICA နူသၞာံ ၂၀၁၅ စဵုကဵုလၟုဟ် ကေုာံ နဒဒှ် သဘာန်ဥက္ကဋ္ဌ ဂကောံ TERMIS - AMERICAS သွက် လေတ္တေန်အမေရိကာန်ရ။[၁]

ညးဒှ် ညးတာလျိုင်လုပ်ဂကောံ ဂကောံပရေင်ကမၠောန် ဘဏ္ဍာဆဲလ်မဇၞော်မောဝ် ဂၠးတိ (International Stem Cell Banking Initiative - ISCBI) ရ။

ညးကေၚ်ဒှ်လဝ် ညးတာလျိုင်လုပ်ဂကောံ ဂကောံအုပ်ကာ TERMIS-AM (ဂကောံဂၠးတိ ယန်တြာဇဳဝ ကေုာံ ပညာဂဥုဲ မကလေင်လဟဵုဗဒှ်ကယျိုင်ကယျဝ် - အမေရိက) (၂၀၁၅-၂၀၁၇) ရ။

ညးကေၚ်ဒှ်လဝ် ညးတာလျိုင်လုပ်ဂကောံ ဂကောံအုပ်ကာ SLABO (ဂကောံလေတ္တေန်အမေရိက ပရူ ဇဳဝမတ်တေရဳယာလ် (ဒဒှ်မတသောဝ် ကေုာံ ဇဳဝ)၊ အင်္ဂါစက္ကာရ ကေုာံ ယန်တြာဇဳဝ) (၂၀၁၅-၂၀၁၇) ရ။

ပရန်ကေဂှ် ဒှ်မၞိဟ် အစာကသပ် ပရူသုတေသန ၜါတၠ သွက်အလဵုအသဳဗရာဇြေလ် ပ္ဍဲအရာ မခၞံဗဒှ် သၞောဝ် သွက်ဂွံ ကဵ်အခေါင် သုတေသန ဆဲလ်မဇၞော်မောဝ် နူကဵုကောန်မၞိဟ် မနွံပ္ဍဲအိန္ဒြ ကောန်ၚာ်တြေမ် (human embryonic stem cell research) (၂၀၀၃-၂၀၀၅) ရ။

ပရန်ကေဂှ် ချူပ္တိတ်လဝ် လိက်ပရေင် ပ္ဍဲဂျာနေလ်သုတေသန နူကဵုညးတၞဟ် သီုဖအိုတ် ဂၠိုင်နူ ၇၀ တုဲ လိက်ကိုန်စဝ် ပ္ဍဲလိက်အုပ် နွံ ၆ တွင်။[၁][၂]

ဗွဲသၟဝ်ဝွံ ဒှ်စရင် လိက်ပရေင်သုတေသန နာနာ သၟဝ်တဲ ပရန်ကေ ကေုာံ ညးတၞဟ်တအ် မချူပ္တိတ်လဝ်ရ။

   DI Braghirolli, D Steffens, P Pranke, "Electrospinning for regenerative medicine: a review of the main topics," Drug discovery today 19 (6), (၂၀၁၄): ၇၄၃-၇၅၃။

   P Andrews, D Baker, N Benvinisty, B Miranda, K Bruce, O Brüstle, M Choi, ..., "Points to consider in the development of seed stocks of pluripotent stem cells for clinical applications," International Stem Cell Banking Initiative (ISCBI), Regenerative medicine 10 (2s), (၂၀၁၅):၁

   L Bernardi, SB Luisi, R Fernandes, TP Dalberto, L Valentim, JAB Chies, ..., "The isolation of stem cells from human deciduous teeth pulp is related to the physiological process of resorption," Journal of endodontics 37 (7), (၂၀၁၁):၉၇၃-၉၇၉

   MG de Morais, C Stillings, R Dersch, M Rudisile, P Pranke, JAV Costa, ..., "Preparation of nanofibers containing the microalga Spirulina (Arthrospira)," Bioresource technology, ၁၀၁ (၈), (၂၀၁၀): ၂၈၇၂-၂၈၇၆

   MG Morais, VG Martins, D Steffens, P Pranke, JAV da Costa, "Biological applications of nanobiotechnology," Journal of nanoscience and nanotechnology ၁၄ (၁), (၂၀၁၄):၁၀၀၇-၁၀၁၇

   D Steffens, D Leonardi, PR da Luz Soster, M Lersch, A Rosa, T Crestani, ..., "Development of a new nanofiber scaffold for use with stem cells in a third degree burn animal model." Burns ၄၀ (၈), (၂၀၁၄): ၁၆၅၀-၁၆၆၀

   D Lindemann, SB Werle, D Steffens, F Garcia-Godoy, P Pranke, ..., Effects of cryopreservation on the characteristics of dental pulp stem cells of intact deciduous teeth, Archives of oral biology ၅၉ (၉), (၂၀၁၄): ၉၇၀-၉၇၆

   D Steffens, M Lersch, A Rosa, C Scher, T Crestani, MG Morais, JAV Costa, ..., "A New Biomaterial of Nanofibers with the Microalga Spirulinaas Scaffolds to Cultivate with Stem Cells for Use in Tissue Engineering," Journal of biomedical nanotechnology ၉ (၄), (၂၀၁၃): ၇၁၀-၇၁၈

   STO Saad, FF Costa, V Tereza, SI Salles, PHL Pranke, "Red cell membrane protein abnormalities in hereditary spherocytosis in Brazil." British journal of haematology ၈၈ (၂), (၁၉၉၄): ၂၉၅-၂၉၉

ပရန်ကေဂှ် ကလိဂွံလဝ် ဆုကေန်ဒြဴ သီုဖအိုတ် ၁၀ သၞာံ၊ ပ္ဍဲအပါအဝင် ဆု FADERS (ဖောင်ဒေးရှင်း သွက်ဂွံ စဳစေတ်လ္ၚတ် ကေုာံ ဇၞော်ပၠောပတိုန် ပရေင်ဍုင်ကွာန် သွက်မၞိဟ်မနွံကဵု အင်္ဂါချိုတ်ပၠိုတ် ကေုာံ မၞိဟ်မနွံကဵု ဒုက္ခဝိသေသ ရိဝ်ဂရန်ဒေ ဒဝ်သူလ်) သွက်ပရေင်လလောင်တွဟ် ပရေင်တာလျိုင်လတူဂကူ ပ္ဍဲသၞာံ ၂၀၀၅ ရ။